ועדת הכלכלה, כנסת 20, פרוטוקול מספר 679, 2018-02-05 11:30

איתן כבל: שלום לכולם.

איתן כבל: מתחילים ישיבה שלישית של ועדת הכלכלה היום בנושא: תקנות שירותי הובלה (תיקון), התשע"ח–2018, בדבר הובלת חומר מסוכן וחניית מכליות במסוף דלקים.

<לאה ורון: בינתיים שיסבירו על מה - - -

איתן כבל: תסבירו.

<סיגלית ברקאי-וקאיל: תקנות שירותי הובלה קובעות שאחד התנאים בשביל לקבל רישיון מוביל הוא שלאותו מבקש יש מקום חנייה מתאים לחניית מכליות שמובילות את החומרים המסוכנים.

<איתי עצמון: דרישת החניון היא רק לגבי הובלת דלק.

<סיגלית ברקאי-וקאיל: כן, סליחה.

<סיגלית ברקאי-וקאיל: אני מדברת באופן כללי.

<סיגלית ברקאי-וקאיל: אחד התנאים בשביל לקבל רישיון מוביל למכוניות שהן מכליות הוא שנדרש שהיה לאותו - - -

איתן כבל: ערבבת לי שני מושגים.

איתן כבל: בפעם הראשונה אמרת חומרים מסוכנים - - -

<סיגלית ברקאי-וקאיל: זה באופן כללי.

איתן כבל: יפה.

איתן כבל: את אומרת באופן כללי, כדי שאני אבין – זה נושא שמעניין אותי ומעניין כל אזרח, גם עם כתוב על המכל החומר הזה אינו דליק, זה מפחיד לנסוע ליד רכב כזה.

איתן כבל: אפילו פסיכולוגית זה מפחיד.

איתן כבל: את אומרת שבאופן עקרוני אדם לא יכול לקבל רישיון למוביל חומרים מסוכנים, לא רישיון לנהוג בו אלא להפעיל אותו, אלא אם כן - - -

<סיגלית ברקאי-וקאיל: הוא עומד בהרבה מאוד תנאים.

<סיגלית ברקאי-וקאיל: יש רשימה של תנאים נדרשים ובין היתר נדרש שיהיה לו מקום מתאים לחנייה.

איתן כבל: מקום מוסדר לא רק מתאים אלא מקום מוסדר.

איתן כבל: יכול להיות שיש מקום מתאים שהוא יכול להיכנס עם המשאית – יש כאלה שנוסעים בכל מיני מקומות והוא נכנס לך ככה בתוך הכניסה לעיר על איזה אי-תנועה או בצד כל אחד מסדר לעצמו או שיש איזה מגרש כדורגל שכונתי שפתאום תופסים אותו כחניון מאולתר לאוטובוסים וכל מיני - - -

<לאה ורון: לא הבנתי.

<לאה ורון: לבסוף, האם מדובר על ייעוד מקום חנייה למוביל חומר מסוכן באופן כללי או רק למי שמוביל דלקים?

<סיגלית ברקאי-וקאיל: התיקון שלנו הוא ספציפית לגבי דלקים.

<סיגלית ברקאי-וקאיל: אנחנו מדברים רק על הדלקים.

איתן כבל: שאלתי אותה ברמה יותר כללית, דלק הוא לא חומר מסוכן?

<סיגלית ברקאי-וקאיל: מסוכן, בגלל זה אני אומרת - - -

איתן כבל: אז למה הוא לא היה עד היום?

<סיגלית ברקאי-וקאיל: ב-2016 עשינו תיקון שמתייחס ספציפית לנושא החניונים.

<סיגלית ברקאי-וקאיל: עד אז לא היה הסדר לגבי החניונים.

<סיגלית ברקאי-וקאיל: עשינו תיקון שאומר שבשביל לקבל רישיון להובלת דלקים, אתה צריך להראות אישור שאתה מחזיק בחניון מתאים.

<גבי בן הרוש: אבל זה קיים בחוק.

<גבי בן הרוש: בוקר טוב עולם.

איתן כבל: סיגלית, תקשיבי, גבי הוא אורח פה.

איתן כבל: אני מנהל את הדיון – את לא עונה לו.

איתן כבל: הוא יכול להגיד מה שהוא רוצה.

איתן כבל: הוא אומר הרבה דברים פה בדיונים.

איתן כבל: אני צריך להבין מה התכלית הראויה של התיקון הזה שלא הייתה עד היום.

איתן כבל: לשם מה התכנסנו?

<סיגלית ברקאי-וקאיל: עכשיו זה מגיע.

<סיגלית ברקאי-וקאיל: ב-2016 עשינו תיקון שהתייחס ספציפית לגבי הצורך בכך שאותו חניון יחזיק ברישיון עסק תקף לחניון למכליות שניתן לפי פרט 2.2 לתוספת לצו רישוי עסקים.

<סיגלית ברקאי-וקאיל: אחרי שעבר התיקון קיבלנו פנייה מגורמים שמפעילים מסופים לניפוק דלקים – אלה אותם מקומות שבהם יש מאגרים של דלקים ואליהם מגיעות משאיות לתדלק – הם לא מקבלים רישוי עסקים בהתאם לסעיף הזה והם גם נדרשים לרישיון מוביל.

<איתי עצמון: הם לא מקבלים רישיון עסק?

<סיגלית ברקאי-וקאיל: לא לפי 2.2(ו), אני אפרט - - -

איתן כבל: תסבירי.

<סיגלית ברקאי-וקאיל: פרט 2.2(ו) מתייחס לרישוי עסקים לחניון למכליות דלק.

<סיגלית ברקאי-וקאיל: מסופי ניפוק דלקים לא מקבלים רישיון - - - ולכן הם לכאורה הם לא נכללים היום בתוך הגורמים שיכולים לקבל רישוי עסקים, בגלל שהם לא מקבלים לפי 2.2(ו).

<סיגלית ברקאי-וקאיל: לכן צריך עשות תיקון - - -

איתן כבל: את אומרת שהתקנה שתוקנה ב-2016 קבעה והגדירה למכליות דלק בערים או במקומות השונים את ההסדרה איפה הוא חונה, יש לו חנייה או לא ואת התנאים לקבלת - - -

<סיגלית ברקאי-וקאיל: לא.

<סיגלית ברקאי-וקאיל: רק לוודא שיש לו - - -

איתן כבל: הסתבר שמסופי הדלק, אלה שהמכליות מגיעות אליהם, לוקחות את הדלקים ומתפזרות בכל הארץ, האישור שהן צריכות לקבל לא יכול להיות על פי התקנה שנקבעה ב-2016.

<סיגלית ברקאי-וקאיל: התיקון לא חל עליהם.

איתן כבל: לכן צריך תיקון מיוחד.

<דרור וגשל: כדי שהמכליות יוכלו לחנות שם.

<דרור וגשל: זה רק בשביל - - -

איתן כבל: זה ברור לי.

<סיגלית ברקאי-וקאיל: זה לא רק להחנות - - -

<לאה ורון: חנייה במסופי הדלקים.

<דרור וגשל: לפעילות של המסוף - - -

<לאה ורון: כן.

<לאה ורון: כמו שכתבנו בשם של הדיון.

<גבי בן הרוש: אמרתי לחברי בני שבנושא חוברת חומרים מסוכנים המעודכנת יש הרבה מה לתקן.

<גבי בן הרוש: לגבי המכליות והמסופים - - -

איתן כבל: מי כתב אותה?

<גבי בן הרוש: משרד התחבורה.

איתן כבל: אולי תכתוב אתה עוד ספר.

<גבי בן הרוש: יכול להיות.

<גבי בן הרוש: בקצב הזה יכול להיות.

<גבי בן הרוש: לגבי המכליות, יושבים פה חברי אנשי המסופים והדלק, יש בעיה: חברות הדלק שיושבות במסופים עם רישיון עסק מתמודדות על זה די טוב.

<גבי בן הרוש: איפה הבעיה?

<גבי בן הרוש: הנהגים שלא שייכים למסופים עם המכליות – הוא צריך לקבל ממשרד התחבורה רישיון מוביל להוביל חומרים מסוכנים.

<גבי בן הרוש: אין לו איפה להחנות והחוק מחייב אותו להחנות במרחק של עד 400 מטר שמטח מגורים.

<גבי בן הרוש: זה בחוק שירותי הובלה.

<גבי בן הרוש: אין להם פתרון.

<גבי בן הרוש: העיריות בארץ לא רוצות לתת את הרישיונות האלה כדי שלא יחנו בתוך הערים.

<גבי בן הרוש: זו הבעיה המרכזית.

איתן כבל: לא משנה.

איתן כבל: זו עוד בעיה שצריך לתת לה מענה.

איתן כבל: אנחנו התכנסנו כאן לנסות לתת מענה למסופים בשלב הזה.

איתן כבל: יש כאן מישהו שרוצה להתייחס לתקנה, להוסיף?

איתן כבל: להגיד אם היא מספיקה, לא מספיקה, נותנת מענה.

איתן כבל: כן, גברתי.

<מיה וינקלר: לא כל כך הבנתי עדיין את מהות התיקון.

איתן כבל: לא ישבתם קודם?

<מיה וינקלר: ישבנו אתמול כשקיבלנו את החומרים בערב - - -

איתן כבל: ועדיין לא הבנת מאז.

<מיה וינקלר: לא לגמרי הבנתי למה נדרש תיקון.

<מיה וינקלר: קודם כל, החניון של המכליות על חוק רישוי עסקים, מדובר בפריט רישוי 2.1, יש לנו תנאים – 2.1(ו) זה חניון מכליות - - -

<ספיר דדון: גז, לא דלק.

<לאה ורון: אל תפריעי לה.

<לאה ורון: סליחה.

<לאה ורון: תני לה לדבר.

<מיה וינקלר: יכול להיות שזה 2.1(ו) ו-(ז).

<מיה וינקלר: יכול להיות שאת צודקת, זה לא משנה.

<דרור וגשל: זה לא הסעיף.

איתן כבל: חברים יקרים, היא רוצה לדבר על העיקרון עכשיו.

איתן כבל: אחר כך, אם תהיה בעיה, ננסה לתת לה מענה.

<מיה וינקלר: יש לנו פריט רישום שמדבר על חניון למכליות.

<מיה וינקלר: מכליות שמובילות חומרים מסוכנים, בין היתר גם דלק, נדרשות באותם חניונים מגודרים ומאובטחים ויש מצלמות.

<מיה וינקלר: זה צד אחד, יש לנו את חוק רישוי עסקים.

<מיה וינקלר: מהצד השני, מה שלא נכנס לחוק רישוי עסקים, נכנס מבחינתנו לחוק הסדרת הביטחון.

<מיה וינקלר: זאת אומרת שזה חייב להיות באחד מהשניים.

<מיה וינקלר: שיהיו תנאים או על פי חוק רישוי עסקים או על פי חוק הסדרת הביטחון.

<מיה וינקלר: בשני המקרים יש תנאים והתנאים זהים.

<מיה וינקלר: עשינו התאמה בין חוק רישוי עסקים לבין חוק ההסדרה.

<מיה וינקלר: בשני המקומות האלה חייב להיות גידור וחייבים להיות תנאים - - -

איתן כבל: את אומרת שזה כבר קיים היום.

<מיה וינקלר: זה קיים.

<מיה וינקלר: למיטב ידיעתי, המכליות מחנות בחניונים הללו, גם בחניונים וגם בחניונים לניפוק דלקים, במסופים לניקוי - - -

איתן כבל: אם הם חונים, זה לא אומר שהם חונים לפי דרישת הדין.

איתן כבל: מה שאתן אומרות – ואני שמח שהפגשתי ביניכן פעם נוספת - - -

<לאה ורון: נכון.

<לאה ורון: צודק.

איתן כבל: אני תמיד מצפה מנציגי הממשלה שיביאו לי להכרעה.

איתן כבל: יש מימינך חברה ותיקה בפורום שיכולה להגיד שאנחנו משתדלים פה באמת.

איתן כבל: זה משהו ברור מאליו, משרדי הממשלה אומרים יש הסכמה.

איתן כבל: אם חלקנו עליהם, כמו שקרה היום בבוקר, אז חולקים עליהם, משנים.

איתן כבל: אם לא הסכימו ונדרשת הכרעה – אז אנחנו פה יודעים להכריע.

איתן כבל: עבדכם יודע להכריע גם בהחלטות מאוד לא קלות ופשוטות.

איתן כבל: הטענה שלהן היא שכנראה התקנות הנוכחיות בכל הנוגע בחנייה במסופי תדלוק – לא בחניונים המוסדרים שתיארת – התקנות שתוקנו ב-2016 לא סוגרות - - - לא מאפשרות.

איתן כבל: זה שהם עושים את זה, זה לא אומר שזה בסדר.

<טל מישר: אני מדברת בשם "דלק ישראל" ו"דלק פי גלילות".

איתן כבל: פי גלילות?

איתן כבל: כבר אין שם דלק.

<טל מישר: יש.

<טל מישר: ב"פי גלילות - מסופי צינורות ונפט" אין דלק.

<טל מישר: ב"דלק פי גלילות" יש.

<טל מישר: יש 4 מתקנים.

איתן כבל: פי גלילות יכול להיות אחד.

<טל מישר: לא.

<טל מישר: "פי גלילות - מסופי צינורות ונפט" הופרטה ב-2007.

<טל מישר: המסופים נרכשו על ידי "דלק ישראל" ו"דלק פי גלילות" זה משהו חדש.

<טל מישר: התיקון נדרש מכיוון שב-2016 כאשר נחקק החוק והורה שרישיון מוביל תלוי בכך שיש למכליות איפה להחנות, מקום שמקבל רישוי עסקים על פי חניון מכליות, זה יצר בעיה מכיוון שמכליות הדלק של כל חברות הדלק, לדעתי, ולשם כוון התיקון, חונות במסופי הניפוק, אם זה באשדוד, אם זה בחיפה, אם זה בירושלים, באר שבע.

<טל מישר: לדעתי יש לחלק מהחברות גם במקומות אחרים.

<טל מישר: הן חונות במסופים האלו שמבחינת התכלית של החקיקה - -

איתן כבל: הן לא אמורות להיות שם?

<טל מישר: לא.

<טל מישר: ממש כן אמורות להיות שם.

<טל מישר: - - הם צריכים להיות מגודרים, עם מצלמות, עם אבטחה קפדנית – המסופים האלה הם המקומות הכי בטוחים ושמורים.

<טל מישר: הם מונחים על ידי השב"כ מבחינת ההסדרה והשמירה שלהם.

<טל מישר: מבחינת התכלית של החוק - - -

איתן כבל: אז את בעד התיקון?

<טל מישר: אני רק מסבירה אותו מכיוון - - -

איתן כבל: כבר הבנתי, יקירה.

איתן כבל: חשבתי שאת מסבירה לעצמך.

איתן כבל: אני כבר הבנתי, חשבתי שיש לך משהו נוסך.

<טל מישר: יש לי משהו נוסף.

<טל מישר: רק לחדד - - -

איתן כבל: בבקשה, תתחילי ממנו.

<טל מישר: לאותם מסופים יש כמובן רישיון עסק למסופי דלקים אבל לא לחניות מכליות.

<טל מישר: זה הכול.

איתן כבל: הבנתי.

<טל מישר: ולכן אנחנו רוצים לשחרר אותם מהדרישה הזאת של רישיון - - -

איתן כבל: זה בסדר גמור.

איתן כבל: הכנסת לפרוטוקול.

איתן כבל: זה בסדר גמור.

<גבי בן הרוש: את תופיעי בדברי הימים.

<טל מישר: אני כבר מופיעה.

איתן כבל: זה בסדר.

איתן כבל: הבנתי את העניין.

איתן כבל: בבקשה, אדוני.

<יוסי אריה: אדוני אמר שהוא מוטרד מחומרים מסוכנים ודלקים – ואני מוטרד מביורוקרטיה.

<יוסי אריה: היא באה לידי ביטוי, עם כל ההתנצלות, בדיון הזה.

<יוסי אריה: למה רציתי קודם לתקן?

<יוסי אריה: סעיף 2.1 נוגע לגז.

<יוסי אריה: סעיף 2.1(ו), חניון מכליות, זה חניון מכליות לגז.

<יוסי אריה: כשעושים תיקון והתקין ראוי ובהחלט יעזור לציבור, צריך לעשות אותו לפי סעיף 2.2(ה) או לפי סעיף 2.2(ז).

<יוסי אריה: אבל אם גם בדיון כזה של ועדת כלכלה, אדוני היושב-ראש, אנחנו לא יודעים לציין את הסעיפים המדויקים, מה יגידו נהגי המכליות?

<יוסי אריה: מה יגידו המתדלקים?

<דרור וגשל: למה זה רלוונטי - - -

<יוסי אריה: אני פונה ליושב-ראש - - -

איתן כבל: אדוני המנכ"ל, למה בהעלבות?

<יוסי אריה: אתה יודע שהאמירה שלי נובעת - - -

איתן כבל: עזוב.

איתן כבל: אם הייתי מיומן בעניינים שנוגעים אליכם – עוד לא באתם אלי.

איתן כבל: אני מנסה להגיד לך בשורה התחתונה שאני מבין מה שאדוני אומר.

איתן כבל: אנחנו נעשה את התיקון פה בהפניה.

<מיה וינקלר: לגבי חוק הסדרת הביטחון, בתוספת שלו הוא נוקב בשמות של עסקים שבהם למעשה צריך לפעול תחת ההנחיה של חוק הסדרת הביטחון והוא מדבר על פי גלילות, על תש"ן על כל מיני שמות.

<מיה וינקלר: מסופי דלק באופן כללי לא נכנסים לתוספת.

<מיה וינקלר: אם אנחנו עכשיו מדברים על מסופי דלק, זה משהו שלא מופיע בתוספת ואני לא יכולה להפעיל עליו את חוק הסדרת הביטחון.

איתן כבל: אני מנסה להבין.

איתן כבל: לשיטתה של גברתי יש סתירה בין הכתוב לבין מה שמבקשים שיתווסף?

<מיה וינקלר: אני אומרת שמסופי ניפוק דלקים לא מופיעים בתוספת וחוק הסדרת הביטחון לא חל עליהם.

איתן כבל: אומר לי היועץ המשפטי, יד ימיני - - -

<קריאות: - - -

איתן כבל: חברים, אתם יודעים מה ייכתב?

איתן כבל: צעקות.

<מיה וינקלר: מסופי ניפוק דלקים מופיע?

<מיה וינקלר: מסופי ניפוק דלקים מופיע, אדוני?

<קריאות: - - -

<לאה ורון: סליחה, לא קיבלתם רשות דיבור.

איתן כבל: חברים, לא מכובד.

איתן כבל: אתם מאפשרים לנהל ככה דיונים אצלכם?

<רן צבר: לא.

איתן כבל: אז למה אצלי?

<קריאה: אנחנו מתנצלים.

איתן כבל: מה העניין?

איתן כבל: בגלל שאני נראה חלשלוש או משהו?

איתן כבל: מה ההתנפלות הזו?

איתן כבל: ברשותכם, אחד-אחד.

איתן כבל: בבקשה, אדוני.

<רן צבר: כל מסופי דלק מונחים על ידי משטרת ישראל.

<רן צבר: אם תראי את הרשימה של מסופי הדלק שאנחנו מדברים עליהם, כולם מונחים על ידי משטרת ישראל ולכן אני לא רואה שום סתירה בעניין הזה.

<מיה וינקלר: יש סתירה מכיוון שמסופי דלק זה מונח כללי.

<מיה וינקלר: אנחנו מדברים על אופי תפעולי - - -

איתן כבל: חברים יקרים, תרשו לי להתאפק ולא להגיד כלום על מה שאני רואה מול עיני.

איתן כבל: נשאר לי רק לאכול את המרפקים, את הציפורניים כבר כססתי.

<דרור וגשל: אפשר להציע פה פתרון.

איתן כבל: יפה.

איתן כבל: דרור, אתה אמור להיות נציג משרד המשפטים.

איתן כבל: בבקשה אם אדוני יכול או שגם אתה ראית את זה רק עכשיו?

<דרור וגשל: אני מבין את זה עכשיו.

<דרור וגשל: אם אני מבין נכון, המתקנים שכבר נמצאים בתוספת יש להם את אמצעי האבטחה ברמה שווה לאלה שיש לחניונים.

<דרור וגשל: הבעיה של חברתי כרגע היא שאולי יהיה עוד מסוף ניפוק דלקים שעוד לא נכנס לתוספת ולכן לא תהיה לה סמכות.

<מיה וינקלר: בדיוק.

<דרור וגשל: אפשר לעשות איזשהו קישור בין התקנות האלה לתוספת ככה שיהיה ברור שהמסוף שאפשר לחנות בו זה מקום שנמצא בתוספת.

<מיה וינקלר: אני פשוט צריכה לוודא, אדוני, שכל מכלית - - -

<דרור וגשל: אני לא רואה עם זה בעיה.

<דרור וגשל: אנחנו צריכים להגיד "מסוף ניפוק דלקים שנכלל בתוספת השנייה לחוק הסדרות הביטחון" וזה סוגר את הפינה לחברתי.

<מיה וינקלר: לא משנה לי איפה המכלית מחנה, אדוני, כל עוד היא נמצאת - - -

<לאה ורון: אולי שיניחו לפני איתי את התוספת.

איתן כבל: אתן לא עולות כיתה אצלי.

איתן כבל: הייתם צריכים לבוא – אני אומר את זה בעדינות ואני מציע שתשאלו את חוה בעניין הזה.

איתן כבל: אני לא הייתי מאפשר לדיון כזה להתנהל.

איתן כבל: אני אומר את זה באמת.

איתן כבל: לא יכול להיות ששני משרדי ממשלה מרכזיים שהחוק הזה מתכתב איתם יושבים ומתווכחים אתי על עניין בסיסי, כמו שאומר ההוא עם המשקפיים.

<סיגלית ברקאי-וקאיל: נעשו דיונים עם משרד - - -

איתן כבל: הגברת כאן מדברת כאילו התעוררה הבוקר עם זה.

<סיגלית ברקאי-וקאיל: אני לא יודעת למה - - -

איתן כבל: אני לא יודע למה.

איתן כבל: העובדות הן שהשיח הזה מתנהל כאילו בפעם הראשונה.

איתן כבל: רוצים לדבר אתי על התוספת?

איתן כבל: היועץ המשפטי שלנו צריך לראות את התוספת.

איתן כבל: זה לא בערך.

איתן כבל: אתה פה מנהל תקנות חקיקה.

איתן כבל: אני מאופק מאופק מאופק, בעיקר בגלל האורחים שלנו.

איתן כבל: האמת, בא לי להגיד לכם: לכו הביתה ותעשו את העבודה ותחזרו כשאתם מכירים את החומר.

איתן כבל: אני לא אעשה את זה, לא בגללכם אלא בגלל העניין.

איתן כבל: רק בגלל העניין.

איתן כבל: אני לא יודע, בעיקר לאור העומס שמוטל לפתחה של ועדת הכלכלה, מתי זה יבוא ואתה דרור נמצא פה כאורח קבוע ותהיה עוד יותר קבוע בתקופה הקרובה כאן, מבוקר עד לילה וזאת לא מליצה.

איתן כבל: לכן אני מבקש, אדוני היועץ המשפטי, תנחה מה אתה צריך בדיוק ברגע זה כדי שאני אאשר את העניין הזה.

<סיגלית ברקאי-וקאיל: האם יורשה לי השיב גם לטענות שלה?

איתן כבל: כן, כן.

איתן כבל: בבקשה, גברתי.

איתן כבל: סיגלית, בוודאי שאנחנו נאפשר לך.

<סיגלית ברקאי-וקאיל: אנחנו מודעים שיש הנחיות לפי חוק הסדרת הביטחון.

<סיגלית ברקאי-וקאיל: זו אחת הסיבות לזה שאנחנו סבורים שזה אמור להיכנס לתוספת.

<סיגלית ברקאי-וקאיל: אחת הטענות על זה שאותם חניונים מונחים.

<סיגלית ברקאי-וקאיל: הם מונחים גם על ישי המשטרה, גם על ידי השב"כ, גם על ידי כיבו אש.

<סיגלית ברקאי-וקאיל: כלומר, אלה גופים שאנחנו יודעים שבגלל ההנחיות שלהם הם מתאימים להיות מוכללים כחניונים שהם מותרים לחנייה של רכבים.

<לאה ורון: את לא עונה לטענות שלהם שכאשר יהיה מסוף חדש, יצטרכו לעשות עבורו חקיקה חדשה במקום לעשות משהו שמסמיך מראש חניון חדש.

<סיגלית ברקאי-וקאיל: לא יכולים לתקן - - -

<איתי עצמון: השאלה אם לא צריכה להיות זיקה בין החוק להסדרת הביטחון לתוספת שלו, שאינם מונחים בפני ואני לא מכיר את פרטיהם, לבין התקנות האלה.

<איתי עצמון: זאת השאלה.

<סיגלית ברקאי-וקאיל: אני לא חושבת.

<סיגלית ברקאי-וקאיל: אני חושבת שהזיקה צריכה להיות לחוק הסדרת הביטחון.

<סיגלית ברקאי-וקאיל: אנחנו חושבים שצריך לעשות התאמה לצו רישוי עסקים, כמו שיש לגבי החניונים האחרים - - -

<איתי עצמון: זו גם שאלה שהעברתי אליכם מבעוד מועד.

איתן כבל: כן, גברתי מ"דלק".

<טל מישר: מסוף דלקים זה לא כמו בית עסק שנפתח בקלות.

<טל מישר: מסוף דלקים זה משהו גדול, הוא לא נפתח כל יום.

<טל מישר: ישראל היא מדינה קטנה ומסוף דלקים חייב לקבל רישוי עסקים לפי התקנות של רישוי עסקים, התוספת סעיף 2.2(ה) ולכן החשש שמועלה כאן לדעתי הוא חשש מאוד תיאורטי.

<טל מישר: הסיכוי שמסוף דלק חדש יקבל רישוי עסקים לצורך מסוף דלק אבל לא ייכנס ולא יקבל את אותן הוראות שכל מסופי הדלקים היום מקבלים מהמשטרה וממערכת הביטחון, זה פשוט חשש תיאורטי.

<לאה ורון: עורכת הדין מישר, יצטרכו או לא יצטרכו לתקן חקיקה או חקיקת משנה לצורך רישוי מסוף דלקים חדש של אהיה קיים עד היום?

<טל מישר: לדעתי לא.

<דרור וגשל: לשאלה של גברתי נראה לי שהתשובה היא כן.

<דרור וגשל: כדי להכניס - - -

איתן כבל: דרור, אני לא למדתי, בזבזתי, כיליתי את זמני בלימודי משפטים כדי שתריבו פה.

איתן כבל: אנחנו נאשר את זה אבל כבר נמצא את הדרך לעשות את ההפניה.

איתן כבל: אני לא מתכוון שאחר כך יהיה הוויכוח אם אוכל או לא אוכל.

איתן כבל: אם יש ויכוח כאן, הוא כבר יתקיים במקום אחר.

איתן כבל: אני חווה את זה יום יום.

איתן כבל: כשאני מקבל החלטות או מגיע להבנות והסכמות עם נציגי ממשלה ולא רק, והם מתחלפים וכל אחד בא עם האג'נדה שלו ואותו לא מעניין מה קודמו או קודמתו אמרה וזה מונח לפתחו או לפתחה.

איתן כבל: אין לי כוונה להתחיל את הוויכוחים או לגרום לאנשים שנמצאים כאן – ותראה, בסך הכול חנייה, תראה כמה אנשים הגיעו.

איתן כבל: אין חנייה פה מרוב שהגיעו.

איתן כבל: אם אנחנו במצב הזה, אני חייב שהדברים ייסגרו.

איתן כבל: אם אני לא מצליח לעשות את זה עכשיו, אני אשלח אתכם הביתה.

איתן כבל: מצטער.

<דרור וגשל: כך או כך אין פה איה אסון.

<דרור וגשל: כלומר, כך או כך, כמו שאמרה חברתי עורכת הדין מישר, זה לא דבר שקורה בין לילה.

<דרור וגשל: זה שבאמת יש סיכוי שמתקן כזה לא יאובטח וגם אם אנחנו לא כותבים את זה, מה שנמצא היום, כבר נמצא בתוספת ולכן זה פותר את הבעיות ולכן זה נראה לי יותר עניין סמנטי להבטיח פה ככה שלייקעס על שלייקעס אבל זה לא נראה לי עניין מהותי כל כך.

<איתי עצמון: השאלה היא מאוד פשוטה: האם יש צורך כרגע בנוסח התקנות, נוסח תקנות שירותי הובלה, לקשור בין חוק להסדרת הביטחון לבין הגדרה של מסוף תדלוק דלקים?

<איתי עצמון: זאת השאלה.

<דרור וגשל: אם זה חשוב למשטרה - - -

<איתי עצמון: לא אם זה חשוב - - -

<דרור וגשל: זה נכון מהבחינה - - -

<סיגלית ברקאי-וקאיל: זה לא נדרש.

איתן כבל: דרור, מה אתה מפרשן עכשיו?

איתן כבל: תסלח לי.

איתן כבל: השאלה היא אם צריך או לא צריך.

איתן כבל: תפסיקו לבלבל לי את המוח.

<דרור וגשל: לדעתי לא צריך.

איתן כבל: אתה עושה לי עכשיו ביצת רבי ירמיהו: רגל אחת פה, רגל אחת שם.

איתן כבל: רוצה להיות בסדר עם כולם.

איתן כבל: אל תהיה לי בסדר.

איתן כבל: אתה צריך פה כמשרד המשפטים להגיד לי: אדוני היושב-ראש – אתה יכול להשתמש במילים גם ויתר גבוהות ומכובדות מזה – אני סבור כעמדת המשטרה וצריך לתקן את העניין הזה.

איתן כבל: או לחילופין אתה אומר:

איתן כבל: אני סבור כמו שעורכת הדין מישר שלא "היום הרת עולם" ואם לא נתקן את זה ברוח הדברים האלה, לא יקרה כלום ואם יום אחד יהיה איזה מסוף, נצטרך להביא תיקון לתקנות.

איתן כבל: זה לא יהיה בעשור הקרוב.

<דרור וגשל: זו תהיה בעיה של המשטרה, לא שלהם.

איתן כבל: בגלל זה אני אומר שאתה צריך לתת לי את המענה הזה.

<דרור וגשל: נכון.

<דרור וגשל: אם אתה רוצה תשובה, לדעתי התיקון הזה לא נדרש בגלל מה שעורכת הדין טל מישר אמרה.

<דרור וגשל: אם יום אחד יקום מסוף ניפוק, אין שום סיכוי שהוא יעלם למשטרת ישראל.

<דרור וגשל: זה מספיק חשוב כדי שמשטרת ישראל תעביר את הנחיות - - -

איתן כבל: אבל אני פה.

איתן כבל: למה לא עשות את זה עכשיו?

<לאה ורון: ושוב יתקנו תקנות.

<דרור וגשל: שאלתם אם דרוש – אפשר, לא חייבים.

<איתי עצמון: קיבלתי את התוספת השנייה לחוק להסדרת הביטחון בגופים ציבוריים ובניגוד למה שכתבתם לי כרגע, אין שם הפניה למסופים לניפוק דלקים.

<איתי עצמון: יש שם רשימה של גופים.

<סיגלית ברקאי-וקאיל: זה מה שאני אמרתי.

<איתי עצמון: אז השאלה אם יש צורך.

<איתי עצמון: השאלה היא מאוד פשוטה.

<איתי עצמון: זו לא שאלה של אם רצוי או לא רצוי.

<איתי עצמון: השאלה היא האם זה נכון מהותית להפנות ולכתוב בהגדרה של "מסוף ניפוק דלקים", שתכף תקריא אותה נציגת משרד התחבורה, שמופעלים בידי גופים המנויים בתוספת השנייה לחוק להסדרת הביטחון בגופים ציבוריים.

<איתי עצמון: זאת אפשרות אחת לפתרון.

<דרור וגשל: זאת אפשרות שכולם חיים איתה, אז למה לא.

<קריאות: לא, לא.

<דרור וגשל: למה?

<דרור וגשל: למה זה מפריע לכם?

<סיגלית ברקאי-וקאיל: אנחנו חושבים שיותר נכון - - - צו רישוי עסקים ולא - - -

<איתי עצמון: יכול להיות שגם וגם.

<דרור וגשל: זו אפשרות טובה, נכונה.

<דרור וגשל: היא אומרת את העניין.

<דרור וגשל: אם אין לה התנגדות - - -

<איתי עצמון: אני הצעתי גם להפנות לאחד מפרטי הרישוי בצו רישוי עסקים (עסקים טעוני רישוי).

<איתי עצמון: יש שם פרט 2.2(ה) מסופי דלק.

<טל מישר: בדיוק.

<טל מישר: כי זה גורם אחד שאנחנו - - -

<איתי עצמון: השאלה אם צריך שאת שתי ההפניות או רק אחת מהן?

<יוסי אריה: אדוני, צריך שתי הפניות כי לא כל המתקנים מנפקים.

איתן כבל: חברים יקרים, דרור, תודה רבה לכם.

איתן כבל: אני לא מאשר את זה.

<סיגלית ברקאי-וקאיל: למה?

איתן כבל: אני מנהל את הדיון, לא אתם.

איתן כבל: כמו שאני לא רוצה לבוא אליכם עם משהו שאני לא בטוח בו, אני לא יושב על אדני ברזל, בכל הכבוד.

איתן כבל: נציגת משטרת ישראל אומרת, עם כל הכבוד לכם, שבסוף זאת הבעיה שלה.

איתן כבל: אני גם צריך לתת לה מענה.

איתן כבל: אתם תשבו ביניכם, תעשו את כל התיקונים, תתווכחו ביניכם ותביאו לי משהו מוסכם ומוסדר.

איתן כבל: תודה רבה לכם.

איתן כבל: הישיבה נעולה.